Léck

Léck ass eng Groussstad am Oste vun der Belsch an d'Haaptstad vun der Provënz Léck, déi hiren Numm dréit. Déi ganz Lécker Agglomeratioun huet ongeféier 600.000 Awunner. Si ass déi gréisst Stad vu Wallounien an hanner Bréissel an Antwerpen déi drëttgréisst Stad vun der Belsch.

Vu Lëtzebuerg aus brauch een 2 Stonnen an 30 Minutte fir Léck mam Zuch z'erreechen (167 km mam Auto).

Kulturell gesinn, ass Léck, mat senge Muséeën, prächtege Gebaier, Universitéit an aneren Héichschoulen (17 000 Studenten) eng ganz wichteg Stad. Och wirtschaftspolitesch gesinn; vill grouss an international Entreprisen hunn do hire Sëtz.

 Fréier Gemengen a Quartieren 
 Fréier Gemengen 

D'Stad Léck ëmfaasst déi fréier Gemengen Angleur, Bressoux, Chênée, Glain, Grivegnée, Jupille, Léck, Rocourt, Wandre an och, ënner anerem, den Uertschaftsdeel Sclessin vun der fréierer Gemeng Ougrée. All dës Gemenge goufen 1977 an d'Stad Léck am Kader vun der Gemengefusioun integréiert.

 Quartieren 
 Saint-Gilles
 Fetinne
 Outre-Meuse
 Cointe
 Bressoux Amercoeur
 Robertmont
 Saint-Nicolas
 Laveu
 Avroy Guillemins
 Val-Benoît
 Kinkempois

 Geschicht 

 Légion d'honneur 

De 7. August 1914 krut Léck déi franséisch Dekoratioun Légion d'honneur.

Citatioun: Ce splendide fait d'armes constitue, pour la Belgique et pour la ville de Liège en particulier, un titre impérissable de gloire dont il convient que le gouvernement de la République perpétue le souvenir mémorable en conférant à la ville de Liège la croix de la Légion d'honneur.

 Kuckeswäertes 
 Brécken zu Léck

 Leit déi mat Léck ze dinn hunn 
 Érard de La Marck, Prënzbëschof vu Léck
 Justine Henin, Tennisspillerin gebuer zu Léck
 Joseph Jean Baptiste Neuberg, laangjärege Professer op der Universitéit
 Bernard Foccroulle, Organist a Komponist, gebuer zu Léck
 Louis-Joseph Kerkhofs, Bëschof vu Léck
 Henri Simon belschen Auteur gebuer zu Léck
 Jean Rey, belsche Politiker, gebuer zu Léck
 René Greisch, Bréckebauingenieur mat Büro um Sart Tilman bei Léck, gestuerwen zu Léck.
 Jean Curtius, Industriellen.
 Louis de Geer, Industriellen, gëtt als de Papp vun de Wallouner a Schweden ugesinn, an als de Grënner vun der schweedescher Metallindustrie.

 Kulinaresch Spezialitéiten 

miniatur|upright|Café Liégeois

 Lécker Fritten (Fritte mat Sauce liégeoise): klassesch belsch Fritten, zerwéiert mat enger Zooss aus Ënnen, Speck a Sirop de Liège
 Boulets de Liège: Boulette mat séiss-saurer Zooss, wéi zum Beispill d'Sauce Lapin aus Sirop de Liège a Béier
 Salade liégeoise: Bounenzalot aus grénge Bounen|, Gromperen a Speckwierfelen, se gëtt meeschtens waarm zerwéiert mat enger liichter Vinaigrette
 Béier aus Léck: Jupiler a Piedbœuf.
 Gaufre de Liège, eng Variant vun Eisekuchen
 Sirop de Liège: décke Sirop aus Biren an Äppel
 Café Liégeois: Dessert aus kalem Kaffi (oder Kaffissirop oder Likör), Vanillesglace a Schlagsan.

 Kuckt och 
 Lécker Revolutioun
 Prënzbistum Léck
 Tram vu Léck

 Um Spaweck 

 Offiziell Säit vu Léck
 Lécker Oper
    Liégeois




Kategorie:Gemengen an der Provënz Léck
Kategorie:Stied an der Provënz Léck
Kategorie:Haaptstied vun de belsche Provënzen
Kategorie:Groussstied an der Belsch
Kategorie:Universitéitsstied an der Belsch
Kategorie:Uertschaften, déi d'Légion d'honneur kruten
Kategorie:Belsch Uertschafte bei der Meuse
Kategorie:Bonnes villes liégeoises
Kategorie:Etappestied vum Tour de France